Държавен вестник, бр. 51, 2010 г., стр. 35

БРОЙ  51	
Д Ъ Р Ж А В Е Н  В Е С Т Н И К 	
СТР.  35  
	
(b)	 Инвестиционната стратегия се разработва 
в съответствие с условията на регламенти­
те на ЕС относно структурните фондове, 
Регламента за изпълнение, документите 
за структурата на Холдинговия фонд по 
JEREMIE въз основа на Националната 
стратегическа референтна рамка на Бъл­
гария и на оперативната програма. Докол­
кото не е уговорено друго в Измененото 
рамково споразумение или това споразу­
мение, Инвестиционната стратегия следва 
да описва детайлно дейностите, които да 
бъдат предприети при ликвидация на ДСЦ 
при изтичането на програмния период на 
JEREMIE, определен в регламентите на 
ЕС относно Структурните фондове, и по-
нататъшното използване на наличните към 
съответния момент финансови средства на 
Холдинговия фонд по JEREMIE.
	
(c)	 Първоначалната Инвестиционна стратегия 
за периода от 2010 до 2015 г. се изготвя 
от ЕИФ след консултация с МИЕТ в 
съответствие с принципите, заложени в 
това споразумение и Измененото рамково 
споразумение, и въз основа на анализа на 
различията. Първият проект за първона­
чална Инвестиционна стратегия се пре­
доставя от ЕИФ на Инвестиционния борд 
в срок до два месеца от датата на влизане 
в сила на споразумението и приемането на 
първоначалната Инвестиционна стратегия 
се извършва до един месец след това по­
даване. За избягване на съмнения ще се 
прилага процедурата, определена в член 
4.2 от Правилника на Инвестиционния 
борд (както е определено в Измененото 
рамково споразумение).
9.2. Инвестиционната стратегия се преразглеж­
да всяка година от ЕИФ, като се взема предвид 
историческото изпълнение и влиянието върху 
българската икономика на Инициатива JEREMIE, 
всички промени в приложимата правна уредба на 
JEREMIE (включително регламентите за Структур­
ните фондове на ЕС и Регламента за изпълнение) 
и всички препоръки, дадени от Инвестиционния 
борд. Проект на променената Инвестиционна стра­
тегия се представя от ЕИФ на Инвестиционния 
борд до 15 ноември всяка година (за първи път до 
15 ноември 2010 г.) и променената Инвестиционна 
стратегия се одобрява от Инвестиционния борд 
до 15 декември същата година. За избягване на 
съмнения ще се прилага процедурата, определена 
с член 4.2 от Правилника на Инвестиционния 
борд (както е определено в Измененото рамково 
споразумение).
10. Други ангажименти, поети от страните
10.1. Управляващият орган се задължава пред 
ЕИФ, както следва:
	
(a)	 при изпълнение на задълженията и упраж­
няване на правата си по това споразумение 
да действа в съответствие с Измененото 
рамковото споразумение;
	
(b)	 да предоставя на ЕИФ цялата необходима 
информация и съдействие, основателно 
изискана от ЕИФ, за да позволи на ЕИФ 
да изпълнява дейността на Холдингов 
фонд в съответствие с условията на това 
споразумение;
	
(c)	 да извършва своевременно необходимите 
оценки, за да се гарантира съответствието 
с правилата на Европейския съюз относно 
държавните помощи, и извършва нотифи­
кациите пред Комисията за операциите, за 
които се изисква нотифициране съгласно 
правилата на Европейския съюз относно 
държавните помощи, и
	
(d)	 да изпълнява задълженията си по регла­
ментите на ЕС относно Структурните 
фондове самостоятелно и независимо от 
съдействието на ЕИФ по конкретни задачи, 
предвидено в това споразумение.
10.2. След използване на транша по член 3.1 
ЕИФ се задължава без неоправдано закъснение 
да уведоми управляващия орган за това. ЕИФ 
се задължава да осигури ДСЦ да предостави на 
управляващия орган цялата информация, която 
управляващият орган може да изиска за изпълнение 
на задълженията си за докладване и мониторинг 
съгласно регламентите на ЕС относно Структурните 
фондове и Регламента за изпълнение.
11. Отговорност
11.1. Поради специфичните стратегически цели, 
на които се основава Инициативата JEREMIE, 
ЕИФ при никакви обстоятелства няма да отговаря 
за дейността или финансовите резултати на Хол­
динговия фонд по JEREMIE или която и да било 
от операциите, нито ще отговаря за неспазване от 
управляващия орган на приложимите регламенти 
на ЕС относно Структурните фондове или на други 
приложими правила и закони на Европейския съюз.
11.2. Отговорността на ЕИФ, свързана със 
собственото му изпълнение на дейността на 
Холдинговия фонд, се ограничава до случаите 
на виновно неизпълнение или груба небрежност. 
Спазването от ЕИФ на Инвестиционната стратегия 
и препоръките на Инвестиционния борд изключва 
отговорността на ЕИФ. ЕИФ няма да отговаря 
пред правителството на Република България за 
възникнали щети или за пропуснати ползи.
11.3. Отговорността на ЕИФ по това спора­
зумение допълнително се изключва, доколкото 
действие на управляващия орган или на ЕИФ в 
зависимост от случая представлява освобождава­
не от задължения на ЕИФ по това споразумение 
или се основава на информация, получена от 
управляващия орган, в който случай ЕИФ няма 
задължение самостоятелно да проверява точността, 
приложимостта или пълнотата на информацията.
11.4. МИЕТ с настоящото се задължава да 
обезщетява всички вреди, плащания или разходи 
на ЕИФ, понесени от ЕИФ поради претенции на 
трети страни срещу ЕИФ (т.е. всякакъв иск, който 
не произтича от МИЕТ или ДСЦ) във връзка с 
изпълнението на задълженията на ЕИФ по това 
споразумение. Това задължение за обезщетяване 
ще бъде валидно само в случай че разходите, раз­
носките или вредите на ЕИФ не са причинени от 
виновно неизпълнение или груба небрежност от 
страна на ЕИФ. За целите на освобождаването от 
отговорност правителството на Република България 
с настоящото потвърждава, че е направило искане